હવે સવાલ એ થાય કે જેમાં જીવનું પણ જોખમ છે એવી ટફ રેસમાં ભાગ લેવા માટે આટલાબધા લોકો ઊમટે છે ક્યાંથી? તો રાઝની વાત એ છે કે મોટા ભાગના સ્પર્ધકો બ્રિટિશ આર્મીના હોય છે. એવું કહેવાય છે કે આર્મીના જવાનો માટે પણ આ રેસ ડિફિકલ્ટ હોય છે. મતલબ કે જે આર્મીના બેઝ-કૅમ્પમાં જે ટ્રેઇનિંગ અપાય છે એ પણ આનાથી સહેલી હોય છે. આર્મી દ્વારા દર વર્ષે મોટી સંખ્યામાં જવાનોને મોકલવામાં આવે છે. અત્યંત કઠિન મિશન પર જવા માગતા હોય એવા જવાનો આ રેસમાં ભાગ લેવા આવે છે. કહેવાની જરૂર નથી કે આ કૉમ્પિટિશનમાં ભાગ લેનારાઓ કંઈ સાવ જ કૉમન મેન નથી હોતા, પણ જેમનું ફિઝિકલ ટ્રેઇનિંગનું બૅકગ્રાઉન્ડ એક સામાન્ય નાગરિક કરતાં ઘણું-ઘણું ઊંચું હોય છે એ જ આમાં ભાગ લેવાનું સાહસ કરી શકે છે. પોલીસ-ફોર્સમાં કામ કરતા, ફિટનેસ ફ્રીક્સ અને સાહસવીરો પણ આ સ્પર્ધામાં ભાગ લે છે. જોકે મોટા ભાગના લોકો રેસ પૂરી કરવામાં પણ સફળ નથી થતા.